**בנימין (ביני) לנדאו** הוא חסיד ברסלב זמר-יוצר, משורר ופזמונאי, מלחין, מנגן ומעבד בתחום המוזיקה יהודית מקורית.

הוא משלב בשיריו סוגים שונים של מוזיקה מתחום הרוק והמוזיקה האתנית.

דיסקוגרפיה
----------

### מעבר לגבולות

כל השירים באלבום הולחנו, הופקו ועובדו על ידי לנדאו. האלבום יצא בשנת 2010 והופץ על ידי חברת "דברי שיר". האלבום מכיל עשר רצועות וחלק מהטקסטים מתכתבים עם קטעים מתוך "שיר השירים".

| מעבר לגבולות |
| --- |
|  |
| 

|  |  |
| --- | --- |
| **יצא לאור** | **סוגה** |
| 2010 | מוזיקה יהודית |

 |
| 

| שירים |
| --- |
| 1. מתוך הפיכה
2. והביאותים
3. יונתי
4. כל המייחלים
5. שאנו
6. חותם
7. ידיד נפש
8. רסיסי לילה
9. עדרים
10. יהיו לרצון
 |

 |

### משכן

השירים באלבום מורכבים ממילים שלנדאו כתב בעצמו וטקסטים מהמקורות. האלבום יצא בשנת 2013, וגם הוא כקודמו מכיל עשר רצועות. האלבום הוקלט באולפני "סתר המדרגה" וזכה להצלחה רבה יותר מקודמו. בעלון השבת "ישראלי" (במהדורה שיצאה לכבוד ראש השנה תשע"ד) דיווח שהאלבום דורג במקום החמישי במכירות באותה שנה בתחום המוזיקה היהודית.

סגנון השירים שבאלבום הזה בעיקר שירים שקטים כקודמו, "אור בהירות הדרך" מדבר על הנסיעה לקברו של רבי נחמן מברסלב בעיר אומן.

על עטיפת האלבום מופיעים הרים במדבר, ובאופק עולה עמוד ענן המסמן את מקום חניית המשכן.

| משכן |
| --- |
|  |
| 

|  |  |
| --- | --- |
| **יצא לאור** | **סוגה** |
| 2013 | מוזיקה יהודית |

 |
| 

| שירים |
| --- |
| 1. ארמונו של מלך 5:41
2. מופקר כמדבר 3:59
3. השושנה העליונה 4:19
4. אשרי האיש 4:17
5. עבדים 3:47
6. אור בהירות הדרך 4:11
7. לפרוש כנפיים 3:46
8. מי מנוחות 3:57
9. משכן 4:20
10. ברכת כהנים 6:15
 |

 |

### מבוע

ב 2019 מיד לאחר ל"ג בעומר הוציא אלבום חדש בשם מבוע גם אלבום זה מכיל עשר רצועות ומשולבים בו שירים עם טקסטים מהמקורות ושירים שכתב ביני בעצמו.

השיר "באתי לפניך", הרביעי באלבום, זכה להצלחה רבה, ונכון לדצמבר 2023, הוא השיר המצליח ביותר בערוץ היוטיוב של לנדאו, וזכה ל–1.7 מיליון צפיות (מלבד השיר כנפי רוח שהועלה לערוץ של ידידיה מאיר).

| מבוע |
| --- |
|  |
| 

|  |  |
| --- | --- |
| **יצא לאור** | **סוגה** |
| 2019 | מוזיקה יהודית |

 |
| 

| שירים |
| --- |
| 1. כחרס הנשבר 3:50
2. קמעא קמעא 4:20
3. נקומה נא 3:44
4. באתי לפניך 4:06
5. מבוע 3:48
6. כתר 4:14
7. בעיירה נידחת 4:00
8. מה טובו 3.55
9. הסיפור שלנו 3:51
10. שער השמים 3:49
 |

 |

שירים נוספים
------------

מלבד השירים שבאלבומיו, לנדאו כתב, הלחין ושר שירים רבים נוספים.
עוד בתקופת נערותו הלחין וכתב שיר על מיכל בת שאול שבזה בליבה לדוד המלך המפזז לפני ארון ה'. השיר הוקלט ואף שודר ברדיו המקומי של קריית ארבע, אך שידורו הופסק בשל מחאת רבנים מהיישוב, שראו בשיר זלזול בגדולי האומה.
כמו כן כתב והלחין את השיר "אבאל'ה". השיר הוקלט והופק באלבום של אמני היישוב בת עין.
שירו "ים של תקווה" גם לא יצא לאור באלבומיו. בתקופת החטיפה של שלושת הנערים הוציא לנדאו שיר (תחילה בעילום שם) בשם "ופדויי השם ישובון".
בשנת תשע"ה (2015) פרסם שיר בשם כנפי רוח (למילותיו של הראי"ה קוק, אורות הקודש א', ס"ה) יחד עם תלמידי ישיבת ירושלים לצעירים לזכר שמונת התלמידים שנרצחו בפיגוע בישיבת מרכז הרב. השיר זכה לפרסום רב וזכה לגרסאות כיסוי שונות.
כמו כן הוציא במסגרת פרויקט ניגון ישראלי את השיר שירו של אבא ("יבנה המקדש"), שכתבה נעמי שמר.

בשנת תשע"ט השתתף לנדאו בפרויקט 'צמאה' ושר באלבום צמאה 5 את השיר "ניגון לשבת קודש", והצטרף להופעה שנערכה בבנייני האומה כחלק משבוע החסידות של צמאה.

ב-1 בינואר 2022 הוציא את הסינגל "קדם" עם קליפ שצולם בנופי דרום ארץ ישראל. באוגוסט 2023 הוציא את הסינגל קליפ "מסע". את שני האחרונים עיבד והפיק אלדד ציטרין.

ב-27 בדצמבר 2023, ברקע מלחמת חרבות ברזל, הוציא את הסינגל "התנערי", בהפקת דוד ליפשיץ, "בתפילה לחיזוק כל הלוחמים, רפואה לכל הפצועים ושחרור כל החטופים". השיר משלב קטעים מפיוט לכה דודי ומנבואות הנחמה שבתנ"ך, בעיקר מספר ישעיהו.

ב- 22 בינואר הוציא עם הראל שרביט (בהתבסס על הקלטה) גירסה לפיוט "ארץ הקדושה" וכתב בתיאור: "הראל היה מגיע להופעות שלי ותמיד היה מחזק אותי להמשיך. יום לפני שנהרג הוצאתי את השיר "התנערי" וישר קיבלתי ממנו הודעת חיזוק וברכה. המשפחה נתנה לי את ההקלטה שלו מבצע את הפיוט המיוחד הזה ובקשו שאבצע אותו".

חיים אישיים
-----------

לנדאו נשוי ליעל ולהם ילדים והם מתגוררים ביישוב חוות מעון, שנמצא באזור הר חברון. את שיריו הוא יוצר באולפן שבנה סמוך לביתו.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ביני לנדאו** |

* ביני לנדאו, סרטונים בערוץ היוטיוב
* ביני לנדאו, באתר שירונט
* ביני לנדאו, באתר ספוטיפיי
* ביני לנדאו, באתר דיזר
* ביני לנדאו, באתר Tab4u
* ביני לנדאו, דף שער בספרייה הלאומית
* אוהד שגב, המוזיקה – בלקנית-ספרדית אבל המקצב גבעוני לגמרי באתר "סרוגים", 22 ביוני 2010
* נדב גדליה, בנימין לנדאו; לא עובר את הגבול, באתר nrg‏, 3 בינואר 2010
* אמציה האיתן, ביני לנדאו - תופס עצמאות, באתר ערוץ 7, 23 במרץ 2013
* עוזיאל סבתו, "משכן" אלבומו החדש של ביני לנדאו, באתר "שאריות ברשת", (פורסם במדור "צליל מכוון" בעלון "שביעי") 13 ביוני 2013
* נתנאל לייפר, בנימין לנדאו – הדרך הארוכה אל המשכן, באתר "תרבות.il", ‏ 7 במאי 2013
* ביני לנדאו: 11 שנות קריירה, ראיון ראשון, באתר ערוץ 7, 13 ביוני 2021

הערות שוליים
------------

1. ↑  הזמר והיוצר ביני לנדאו באלבום חדש: "מבוע" (ארכיון)(הקישור אינו פעיל, 3.2.2022)
2. ↑   "ופדויי ה' ישובון", סרטון באתר יוטיוב
3. ↑  נתנאל לייפר, ביני לנדאו ואמנית החול בסינגל קליפ • צפו, באתר כיכר השבת, ‏18 בנובמבר 2018
4. ↑  ביני לנדאו בקליפ חדש מתוך צמאה 5, באתר ערוץ 7, ‏18/11/18
5. ↑  יאיר טוקר, ביני לנדאו בסינגל קליפ חדש: "מסע", באתר כיכר השבת, ‏2023-08-02
6. ↑   ביני לנדאו - התנערי, סרטון בערוץ "ביני לנדאו", באתר יוטיוב (אורך: 03:45)
7. ↑   ביני לנדאו (עם הראל שרביט הי"ד) - ארץ הקדושה, סרטון בערוץ "ביני לנדאו", באתר יוטיוב (אורך: 03:55)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007596709605171
* LCCN: no2014168776
* VIAF: 125147869636174981348
* WorldCat: viaf-125147869636174981348

 |